1 priedas

**PRADINIO UGDYMO PROGRAMOS ĮGYVENDINIMAS**

1. **UGDYMO PROCESO ORGANIZAVIMAS**

1. 2017–2018 mokslo metai ir ugdymo procesas prasideda 2017 m. rugsėjo 1 d. Ugdymo proceso trukmė – 170 ugdymo dienų;  2018–2019 mokslo metai ir ugdymo procesas prasideda 2018 m. rugsėjo 1 d. Ugdymo proceso trukmė – 175 ugdymo dienos.

2. 2017–2018 mokslo metais mokiniams skiriamos atostogos:

|  |  |
| --- | --- |
| Rudens | 2017-10-30–2017-11-03     |
| Žiemos (Kalėdų) | 2017-12-27–2018-01-03    |
| Žiemos | 2018-02-19–2018-02-23 |
| Pavasario (Velykų) | 2018-04-03–2018-04-06     |

3. 2018–2019 mokslo metais numatomas mokiniams skiriamų atostogų laikas:

|  |  |
| --- | --- |
| Rudens | 2018-10-29–2018-11-02    |
| Žiemos (Kalėdų) | 2018-12-27–2019-01-02  |
| Žiemos | 2019-02-18–2019-02-22 |
| Pavasario (Velykų) | 2019-04-23–2019-04-26    |

4. Ugdymo valandos trukmė 1 klasėje – 35 min., 2–4 klasėse – 45 min.

5. Bendrosios programos ugdymo dalykams skiriama ugdymo valandos per savaitę:

|  |  |
| --- | --- |
| **Dalykai** | **Dalyko savaitinių ugdymo valandų skaičius** |
| **1** | **2** | **3a** | **3b** | **4** | **Pradinio ugdymo programa****(1–4 klasės)** |  |
| Dorinis ugdymas (tikyba arba etika) | 1 | 1 | 1 | 1 | 1 | 5 |  |
| Lietuvių kalba | 8 | 7 | 7 | 7 | 7 | 36 |  |
| Užsienio kalba (anglų) | 0 | 2 | 2 | 2 | 2+1 | 9 |  |
| Matematika | 4 | 5 | 5 | 5 | 4+1 | 24 |  |
| Pasaulio pažinimas | 2 | 2 | 2 | 2 | 2 | 10 |  |
| Dailė ir technologijos | 2 | 2 | 2 | 2 | 2 | 10 |  |
| Muzika | 2 | 2 | 2 | 2 | 2 | 10 |  |
| Kūno kultūra | 3 | 2 | 3 | 3 | 3 | 14 |  |
| Valandos, skiriamos mokinių ugdymo(si) poreikiams | 1 | 1 | 1 | 1 | 2 | 6 |  |
| **Neformaliojo švietimo val**. | 2 | 2 | 2 | 2 | 2 | 10 |  |
| **Ugdymo valandų skaičius mokiniui** | 22 | 23 | 24 | 24 | 25 |  |  |   |

6. Valandos mokinių ugdymo(si) poreikiams tenkinti skiriamos:

6.1. 1 kl., 2 kl., 3a kl., 3b kl.- po 1 val. įvairių dalykų žinių spragoms šalinti;

6.2.4 kl.-1 val. užsienio (anglų) kalbai mokyti ; 1 val. matematikos žinių spragoms šalinti;

 7. Pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Jai skiriama 30 ugdymo valandų (3 priedas).

8. Ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

1. **BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

9. Ugdymo sričių / ugdymo dalykų programų įgyvendinimas:

9.1. Dorinis ugdymas:

9.1.1. tėvai (globėjai) parenka mokiniui vieną iš dorinio ugdymo dalykų: etiką arba katalikų tikybą;

9.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

9.2. Kalbinis ugdymas:

9.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai turi būti ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

9.2.2. pirmosios užsienio kalbos mokymas:

9.2.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

9.2.2.2. tėvai (globėjai) parenka mokiniui vieną iš mokyklos siūlomų dviejų Europos kalbų (anglų, vokiečių) (toliau – užsienio kalba);

9.3. Socialinis ir gamtamokslinis ugdymas:

9.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. 1/4 dalykui skiriamo laiko ugdymas vyksta tyrinėjimams palankioje, natūralioje gamtinėje aplinkoje; (2 priedas)

9.3.2. socialiniams gebėjimams ugdytis 1/4 pasaulio pažinimo dalyko laiko ugdymo procesas organizuojamas socialinės, kultūrinės aplinkos pažinimui palankioje aplinkoje (2 priedas).

9.4. Matematinis ugdymas:

9.4.1. organizuojant matematinį ugdymą vadovaujamasi Bendrosios programos matematikos dalyko programa ir nacionalinių bei tarptautinių mokinių pasiekimų tyrimų rekomendacijomis.

9.5. Kūno kultūra:

9.5.1. kūno kultūrai 2 kl. skiriamos 2 ugdymo valandos per savaitę; sudarytos sąlygos mokiniams po 3 ir po 4 pamokų turėti judrias pertraukas gimnazijos kieme, stadione;

9.6. Meninis ugdymas (dailė ir technologijos, muzika, šokis):

9.6.1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko;

9.6.2. 1,2,3a,4 kl. įgyvendinama šokio programa, skiriant 1 ugdymo valandą iš kūno kultūros dalykui skiriamo laiko;

10. Integruojamųjų, prevencinių ir kitų ugdymo programų įgyvendinimas:

10.1. Į Bendrosios programos ugdymo dalykų programų turinį integruojama:

10.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

10.1.2. Žmogaus saugos bendroji programa įgyvendinama integruojant į pasaulio pažinimo pamokas ; Sveikatos ir lytiškumo ugdymo bei rengimo šeimai bendroji programa ;

40.1.3.pagal Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190, įgyvendinamos šios prevencinės programos: priešmokyklinėje grupėje ir 1 kl.- "Zipio draugai"; 2, 3b, 4 kl.- ,,Įveikiame kartu", 3a kl.- "Obuolio draugai". Užsiėmimai vyksta klasių valandėlių metu;

10.1.4. etninės kultūros ugdymas integruojamas į lietuvių kalbos, muzikos, šokio, dailės ir technologijų pamokas;

10.1.5. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ įgyvendinama integruojant ją į pasaulio pažinimo, matematikos, lietuvių kalbos, dailės ir technologijų pamokas.

1. **MOKINIŲ MOKYMOSI PASIEKIMŲ IR PAŽANGOS VERTINIMAS**

11. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa bei Gimnazijos pradinių klasių mokinių pasiekimų ir pažangos vertinimo tvarka (4 priedas).

1. **NEFORMALIOJO VAIKŲ ŠVIETIMO ORGANIZAVIMAS**

12. Neformaliajam švietimui 1–4 klasėms skiriama po 2 ugdymo valandas per metus (viso 10 val.)

13. Minimalus mokinių skaičius neformaliojo švietimo grupėje pagal turimų mokymo lėšų dydį yra 10. Neformaliojo vaikų švietimo programose dalyvaujantys mokiniai registruojami Mokinių registre.

14. 1-4 klasių mokiniams siūlomos neformaliojo ugdymo programos: ,,Skautai", ,,Jaunieji šokėjai", dainavimo, ,,Drąsūs, stiprūs, vikrūs", ,,Kvadratas", ,,Džiudžitsai".

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_